Document ID: 32006R0249

KOMMISSIONENS FORORDNING (EF) Nr. 249/2006
af 13. februar 2006
om ændring af forordning (EF) nr. 2430/1999, (EF) nr. 937/2001, (EF) nr. 1852/2003 og (EF) nr. 1463/2004 for så vidt angår godkendelsesbetingelserne for visse fodertilsætningsstoffer, der tilhører gruppen coccidiostatika og andre lægemidler
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
ud fra følgende betragtninger:
(1)
I henhold til artikel 13, stk. 3, i forordning (EF) nr. 1831/2003 kan vilkårene for godkendelse af et tilsætningsstof ændres på grundlag af en ansøgning fra indehaveren af godkendelsen.
(2)
Ved Kommissionens forordning (EF) nr. 2430/1999 (2) blev anvendelsen af tilsætningsstoffet halofuginonhydrobromid 6 g/kg (»Stenorol«), der tilhører gruppen coccidiostatika og andre lægemidler, godkendt til hønniker for en periode på 10 år. Godkendelsen blev knyttet til den ansvarlige for markedsføringen af tilsætningsstoffet.
(3)
Ved Kommissionens forordning (EF) nr. 937/2001 (3) blev anvendelsen af tilsætningsstoffet salinomycinnatrium 120 g/kg (»Sacox 120«), der tilhører gruppen coccidiostatika og andre lægemidler, godkendt til slagtekaniner for en periode på 10 år. Godkendelsen blev knyttet til den ansvarlige for markedsføringen af tilsætningsstoffet.
(4)
Ved Kommissionens forordning (EF) nr. 1852/2003 (4) blev anvendelsen af tilsætningsstoffet salinomycinnatrium 120 g/kg (»Sacox 120 microGranulate«), der tilhører gruppen coccidiostatika og andre lægemidler, godkendt til hønniker for en periode på 10 år. Godkendelsen blev knyttet til den ansvarlige for markedsføringen af tilsætningsstoffet.
(5)
Ved Kommissionens forordning (EF) nr. 1463/2004 (5) blev anvendelsen af tilsætningsstoffet salinomycinnatrium 120 g/kg (»Sacox 120 microGranulate«), der tilhører gruppen coccidiostatika og andre lægemidler, godkendt til slagtekyllinger for en periode på 10 år. Godkendelsen blev knyttet til den ansvarlige for markedsføringen af tilsætningsstoffet, og den erstattede den tidligere godkendelse af tilsætningsstoffet, som ikke var knyttet til en bestemt person.
(6)
Indehaverne af godkendelserne, Hoechst Roussel Vet GmbH og Intervet International bv, har indgivet ansøgninger i henhold til artikel 13, stk. 3, i forordning (EF) nr. 1831/2003, hvori det foreslås, at navnet på den ansvarlige for markedsføringen af tilsætningsstofferne omhandlet i betragtning 2-5 ændres. Sammen med ansøgningen har de forelagt data, der viser, at rettighederne til markedsføringen af de pågældende tilsætningsstoffer er blevet overført til Huvepharma nv med virkning fra den 1. august 2005.
(7)
At overføre godkendelsen af et tilsætningsstof, der er knyttet til den ansvarlige for markedsføringen, til en anden beror på en rent administrativ procedure, og det har ikke betydet, at der skulle foretages en ny vurdering af tilsætningsstofferne. Den Europæiske Fødevaresikkerhedsautoritet er blevet underrettet om ansøgningen.
(8)
For at Huvepharma nv kan udnytte sine ejendomsrettigheder er det nødvendigt at ændre navnet på den ansvarlige for markedsføringen af tilsætningsstofferne i overensstemmelse hermed.
(9)
Forordning (EF) nr. 2430/1999, (EF) nr. 937/2001, (EF) nr. 1852/2003 og (EF) nr. 1463/2004 bør derfor ændres i overensstemmelse hermed.
(10)
Der bør fastsættes en overgangsperiode, inden for hvilken eksisterende lagerbeholdninger kan opbruges.
(11)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
I bilag I til forordning (EF) nr. 2430/1999, kolonne 2 vedrørende E 764, ændres »Hoechst Roussel Vet GmbH« til »Huvepharma nv«.
Artikel 2
I bilag IV til forordning (EF) nr. 937/2001, kolonne 2 vedrørende E 766, ændres »Intervet International bv« til »Huvepharma nv«.
Artikel 3
I bilaget til forordning (EF) nr. 1852/2003, kolonne 2 vedrørende E 766, ændres »Intervet International bv« til »Huvepharma nv«.
Artikel 4
I bilaget til forordning (EF) nr. 1463/2004, kolonne 2 vedrørende E 766, ændres »Intervet International bv« til »Huvepharma nv«.
Artikel 5
Eksisterende lagre, som er i overensstemmelse med bestemmelser, der var gældende før denne forordnings ikrafttrædelse, kan fortsat markedsføres og anvendes indtil den 31. juli 2006.
Artikel 6
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. februar 2006.

Labels: 0
3
17
6